**Ministru kabineta noteikumu projekta**

**“Grozījumi Ministru kabineta 2005.gada 30.augusta noteikumos Nr.662 „Akcīzes preču aprites kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeima 2015.gada 19.novembrī pieņēma likumu “Grozījumi Alkoholisko dzērienu aprites likumā”, kas stāsies spēkā 2016.gada 1.martā, papildinot Alkoholisko dzērienu aprites likuma 1.pantu ar otro daļu, kurā noteikta mazās alkoholisko dzērienu darītavas definīcija. Atbilstoši Alkoholisko dzērienu aprites likuma 3.panta sestajā daļā ietvertajam pilnvarojumam Ministru kabinetam, ir nepieciešams veikt grozījumus Ministru kabineta 2005.gada 30.augusta noteikumos Nr.662 „Akcīzes preču aprites kārtība”” (turpmāk – Noteikumi) un saskaņot Noteikumos lietoto terminoloģiju saistībā ar mazās alkoholisko dzērienu darītavas definīcijas noteikšanu ar likumā “Grozījumi Alkoholisko dzērienu aprites likumā” lietoto terminoloģiju. Saeima 2015.gada 30.novembrī pieņēma likumu “Grozījumi likumā “Par akcīzes nodokli””, kas stāsies spēkā 2016.gada 1.martā, likuma “Par akcīzes nodokli” 4.panta pirmās daļas 5.punktā nosakot jaunu ar akcīzes nodokli apliekamu tabakas izstrādājumu – karsējamā tabaka. Atbilstoši likuma “Par akcīzes nodokli” 2.panta septītajā daļā noteiktajam pilnvarojumam, Noteikumos nepieciešams noteikt karsējamās tabakas aprites kārtību.Valsts ieņēmumu dienestā saņemtie Latvijas Vīnkopju un vīndaru biedrības priekšlikumi grozījumiem akcīzes preču aprites kārtībā, kas būtiski atvieglotu mazo alkoholisko dzērienu darītavu administratīvo slogu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Saeimas 2015.gada 19.novembrī pieņemto likumu “Grozījumi Alkoholisko dzērienu aprites likumā”, kas stāsies spēkā 2016.gada 1.martā, kur noteikta mazās alkoholisko dzērienu darītavas definīcija, atbilstoši Alkoholisko dzērienu aprites likuma 3.panta sestajā daļā noteiktajam pilnvarojumam, ir nepieciešams saskaņot Noteikumos lietoto terminoloģiju ar likumā “Grozījumi Alkoholisko dzērienu aprites likumā” lietoto terminoloģiju saistībā ar mazās alkoholisko dzērienu darītavas definīcijas noteikšanu. Tāpat, pamatojoties uz Saeimas 2015.gada 30.novembrī pieņemto likumu “Grozījumi likumā “Par akcīzes nodokli””, kas stāsies spēkā 2016.gada 1.martā, saskaņā ar kuru noteikts jauns ar akcīzes nodokli apliekams tabakas izstrādājums – karsējamā tabaka, atbilstoši likuma “Par akcīzes nodokli” 2.panta septītajā daļā ietvertajam pilnvarojumam Ministru kabinetam, Noteikumos nepieciešams noteikt karsējamās tabakas aprites kārtību.Ņemot vērā, ka karsējamā tabaka būs viens no likumā “Par akcīzes nodokli” noteiktajiem tabakas izstrādājumu veidiem, īpašu šī produkta aprites kārtību nav jānosaka, jo uz to attieksies Noteikumos jau noteiktā tabakas izstrādājumu aprites kārtība. Tomēr ir nepieciešams veikt grozījumus Noteikumu pielikumos noteiktajos akcīzes preču aprites pārskatos, kurus būs jāiesniedz komersantiem, kas veiks darbības ar karsējamo tabaku.Pārsvarā mazās alkoholisko dzērienu darītavas atrodas ģimenes dzīvesvietā un tajās galvenokārt ir nodarbināti ģimenes locekļi. Var apgalvot, ka darbs ražotnēs notiek nepārtraukti un līdz ar to ir apgrūtinoši ražotnei darboties tikai Valsts ieņēmumu dienestā deklarētajā darba laikā. Turklāt, mazo alkoholisko dzērienu darītavu darbs ir cieši saistīts ar tūrismu un bieži vien tūristu grupas ierodas, kad Valsts ieņēmumu dienestā deklarētais darba laiks jau ir beidzies vai vēl nav sācies. Minētā sloga atvieglošanai nepieciešams noteikt, ka mazo alkoholisko dzērienu darītavām ir atļauts ārpus Valsts ieņēmumu dienestā deklarētā darba laika veikt darbības ar alkoholiskajiem dzērieniem. Tā kā mazās alkoholisko dzērienu darītavas ir nelieli uzņēmumi, ko nevar salīdzināt ar tradicionālām alkoholisko dzērienu ražotnēm, un bieži viena persona atbild gan par vīna ražošanu, gan par grāmatvedības uzskaiti, Noteikumu projektā paredzēts vienkāršot gan ražošanas aktā norādāmo informāciju, gan arī saražoto un realizēto alkoholisko dzērienu uzskaites nosacījumus.Lai akcīzes nodokļa likmju palielināšanās gadījumā atvieglotu komersantiem, kuri ir saņēmuši speciālo atļauju (licenci) alkoholisko dzērienu vairumtirdzniecībai un speciālo atļauju (licenci) alkoholisko dzērienu mazumtirdzniecībai, atlikumā esošo alkoholisko dzērienu inventarizāciju un valsts budžetā maksājamās akcīzes nodokļa starpības aprēķināšanu, Noteikumu projektā paredzēts, ka alkoholisko dzērienu piegādes dokumentā un attaisnojuma dokumentā nepieciešams norādīt informāciju, kas ļauj identificēt alkoholisko dzērienu, atbilstoši piemērojamajai akcīzes nodokļa likmei. Tādējādi Noteikumu projektā paredzēts, papildināt piegādes dokumentā un attaisnojuma dokumentā norādāmās informācijas apjomu ar informāciju par alkoholiskā dzēriena veidu atbilstoši piemērojamajai akcīzes nodokļa likmei, piemēram, būs jānorāda - raudzētais dzēriens ar absolūtā spirta saturu līdz 6 tilpumprocentiem (ieskaitot). |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri ir saņēmuši speciālo atļauju (licenci) apstiprināta akcīzes preču noliktavas turētāja darbībai – mazās alkoholisko dzērienu darītavas. Komersanti, kuri ir saņēmuši speciālo atļauju (licenci) apstiprināta akcīzes preču noliktavas turētāja darbībai ar tabakas izstrādājumiem.Komersanti, kuri ir saņēmuši speciālo atļauju (licenci) apstiprināta noliktavas turētāja darbībai ar alkoholiskajiem dzērieniem, komersanti, kuri ir saņēmuši speciālo atļauju (licenci) alkoholisko dzērienu vairumtirdzniecībai un speciālo atļauju (licenci) alkoholisko dzērienu mazumtirdzniecībai. |
| 2. | Tiesiskā regulējuma ietekme uz tautsaimniecību un administratīvo slogu | Būtiski samazināsies administratīvais slogs. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par grozījumiem attiecībā uz mazajām alkoholisko dzērienu darītavām jau tika informēta, pieņemot attiecīgus grozījumus Alkoholisko dzērienu aprites likumā, savukārt par grozījumiem attiecībā uz akcīzes nodokļa piemērošanu karsējamai tabakai, pieņemot attiecīgus grozījumus likumā “Par akcīzes nodokli”. Noteikumu projekta redakcija saskaņota ar Latvijas Vīnkopju un vīndaru biedrību un Latvijas Degvielas tirgotāju asociāciju.  |
| 2. | Sabiedrības līdzdalība projekta izstrādē | Noteikumu projekta izstrādes laikā ir notikusi konsultācija, tikšanās un diskusijas ar Latvijas Vīnkopju un vīndaru biedrību un Latvijas Degvielas tirgotāju asociāciju.  |
| 3. | Sabiedrības līdzdalības rezultāti | Latvijas Vīnkopju un vīndaru biedrība un Latvijas Degvielas tirgotāju asociācija atbalsta izstrādāto projektu.Projekta izstrādē ņemti vērā Latvijas Vīnkopju un vīndaru biedrības izteiktie priekšlikumi attiecībā uz nepieciešamību vienkāršot gan ražošanas aktā norādāmo informāciju, gan arī saražoto un realizēto alkoholisko dzērienu uzskaites nosacījumus. Tāpat ir ņemts vērā priekšlikums atļaut mazajām alkoholisko dzērienu darītavām ārpus deklarētā darba laika veikt darbības ar alkoholiskajiem dzērieniem. Pilnībā ir ņemts vērā Latvijas Degvielas tirgotāju asociācijas priekšlikums attiecībā uz piegādes dokumentā un attaisnojumā dokumentā norādāmās informācijas par alkoholiskā dzēriena veida, atbilstoši piemērojamajai akcīzes nodokļa likmei, norādīšanu.Noteikumu projekta izstrādē ir ņemti vērā visi Latvijas Vīnkopju un vīndaru biedrības un Latvijas Degvielas tirgotāju asociācijas izteiktie priekšlikumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpildi nodrošinās esošo institūciju līdzšinējo funkciju un cilvēkresursu ietvaros. Jaunu valsts institūciju izveidošana nav nepieciešama un papildu finansējums nav nepieciešams. |
| 3. | Cita informācija | Nav |
|  |  |

Anotācijas III, IV, V sadaļa – projekts šo jomu neskar.

Finanšu ministre D.Reizniece - Ozola

11.02.2016 11:05

1019

J.Kalniņa

67120175, jana.kalnina@vid.gov.lv